
Cyflwyniad (o Lawlyfr PDPA t. 39-44)
Mae pontio’n rhan allweddol o fodel PDPA ar gyfer trawsnewid arfer ac mae’n digwydd ar adegau a ddewisir yn ofalus yn yr amserlen. Treialwyd y model a’i werthuso’n drylwyr iawn ac fe’i cyd-grëwyd â chydweithwyr o Ysgolion Arweiniol.
Pontio yw un ffordd o gysylltu theori ac ymarfer. Mae’n cynnwys y darpar athro, yr athro sy’n ymarfer a Thiwtor y Brifysgol (Cwricwlwm/Proffesiynol) mewn tri chyfnod ymarfer, gyda chyfnod o adfyfyrio ac adolygu yn dilyn pob un.

Dangosir y broses hon yn y diagram isod:

Gellir addasu’r cyfnodau hyn ar gyfer gwahanol gyd-destunau, ond yn fras maent yn cynnwys:

· Cwrdd â’r syniadau naill ai yn y brifysgol, yr ysgol neu’r gymuned a chynllunio ar gyfer profion;

+ Meddwl am ymchwil – beth sydd wedi ei ysgrifennu am y maes hwn?

· Profi’r syniadau ar lawr dosbarth;

+ Meddwl ac adfyfyrio – beth a ddysgwyd am gryfderau a heriau'r cyfnod profi?
· Rhannu’r syniadau mewn cyd-destun proffesiynol â chyfoedion a’r gymuned ymarfer dysgu;

+ Meddwl a gwerthuso – sut y caiff arfer personol ei drawsnewid er gwell?

Wrth i ddarpar athrawon ymwneud â’r broses gylchol hon a chael cymorth wrth bennu targedau personol i’w datblygu, caiff eu harfer dysgu ac addysgu ei drawsnewid ac fe’u hanogir i fynd yn gyfranwyr i’r proffesiwn addysgu sy’n ymholi.

Pan fo darpar athrawon yn gweithio mewn ysgol, maent yn cael eu goruchwylio gan yr athro dosbarth/ athrawes ddosbarth bob amser. Mae hi’n ofynnol ar ddarpar athrawon, fel rhan o’u profiad, i werthuso arfer ystafell ddosbarth. Weithiau, gall hyn olygu gwerthusiad ysgrifenedig neu asesu gwaith y plant, a gall hefyd olygu gofyn i staff a phlant am eu barn. Nid yw’r gweithgareddau yma yn wahanol i arfer ystafell ddosbarth arferol.
Beth sy’n sicrhau pontio llwyddiannus?
O’r gweithgarwch treialu, nodir rhai pwyntiau allweddol sy’n gysylltiedig â phontio llwyddiannus yn y tabl canlynol:


Sut mae diwrnodau PROFI pontio Blwyddyn 1 yn cefnogi'r dysgu sy'n digwydd yn y brifysgol?
Yn y brifysgol, bydd y darpar athrawon yn CWRDD â chynnwys damcaniaethol y modiwl ECAD4007 - Astudiaethau Craidd Cylch 1: Y Dysgwr: pwy ydw i'n ei addysgu? Nod cyffredinol y modiwl yw darparu amrywiaeth o brofiadau i ddarpar athrawon a fydd yn caniatáu iddynt ymgysylltu â gwybodaeth a dealltwriaeth o ddatblygiad plant a'r ffactorau allanol sy'n dylanwadu ar les a datblygiad.

Trwy gydol y modiwl mae darpar athrawon yn darganfod y cefndir, y meddwl damcaniaethol a'r ymchwil sy'n sail i ddatblygiad, lles a dysgu plant rhwng 0 a 19 oed a sut mae'r rhain yn gysylltiedig ag addysgu a dysgu, ond hefyd yn nodi ac yn adfyfyrio ar gyfrifoldebau proffesiynol a chyfreithiol gweithio gyda phlant. 
Mae'r modiwl hefyd yn nodi dulliau effeithiol ar gyfer diwallu anghenion amrywiol pob dysgwr a sut mae hyn i gyd yn gysylltiedig â rôl yr athro proffesiynol. 
Sawl diwrnod PROFI pontio sydd wedi'u cysylltu â'r modiwl ECAD4007 - Astudiaethau Craidd Cylch 1: Y Dysgwr: pwy ydw i'n ei addysgu?
Mae pedwar diwrnod PROFI mewn ysgolion yn gysylltiedig â'r modiwl, mae gan bob diwrnod PROFI ffocws penodol ar UN agwedd ar ddatblygiad plant:

	Diwrnod PROFI  1 
	11/11/19
	Ffocws emosiynol

	Diwrnod PROFI  2
	18/11/19
	Ffocws gwybyddol

	Diwrnod PROFI  3
	25/11/19
	Ffocws cymdeithasol

	Diwrnod PROFI  4
	2/12/19
	Ffocws corfforol


Ble mae'r dyddiau RHANNU yn digwydd?
Mae darpar athrawon yn dychwelyd i'r brifysgol i ymgysylltu â meddwl beirniadol ac adfyfyrio ar y cyd mewn perthynas â’r sesiynau PROFI . Yma gwneir cysylltiadau agos â chynnwys y sesiynau CWRDD dan adain y brifysgol a nodir casgliadau a chamau gweithredu.

Sut mae'r gweithgaredd pontio yn cefnogi  asesiad  y modiwl?
Erbyn diwedd y modiwl, bydd darpar athrawon yn cymryd rhan mewn asesiad lle byddant yn nodi sut y gellid cwrdd ag agweddau penodol ar ddatblygiad cyfannol plentyn. Gyda hyn mewn golwg, bydd pob diwrnod PROFI â ffocws yn darparu cyfleoedd i ddarpar athrawon arsylwi, archwilio a darganfod y strategaethau, polisïau a dulliau ymarferol a ddefnyddir gan ysgolion i gynorthwyo'r datblygiad hwn.
Tabl Crynhoi
	Pontio Bl. 1  Y Dysgwr: pwy ydw i'n ei addysgu?

	Cohort
	Cwrdd
	Profi
	Rhannu
	Ffocws y PROFI

	BA1
	8/11/19
Prifysgol
	11/11/19
Ysgol Arweiniol
	15/11/19
Prifysgol
	Datblygiad emosiynol dysgwyr

	BA1
	15/11/19

Prifysgol
	18/11/19

Ysgol Arweiniol
	22/11/19

Prifysgol
	Datblygiad gwybyddol dysgwyr

	BA1
	22/11/19

Prifysgol
	25/11/19

Ysgol Lleoliad
	29/11/19

Prifysgol
	Datblygiad cymdeithasol dysgwyr

	BA1
	29/11/19

Prifysgol
	2/12/19

Ysgol Lleoliad
	6/12/19

Prifysgol
	Datblygiad corfforol dysgwyr


MAE’R CYFARWYDDYD CANLYNOL YN CEFNOGI GWEITHGAREDD PROFI  Â ‘FFOCWS EMOSIYNOL’ (11/11/19).

Mae'n bwysig nodi bod y gweithgaredd pontio hwn yn canolbwyntio ar y Cyfnod Sylfaen
Beth fydd y darpar athrawon yn CWRDD yn y brifysgol cyn y diwrnod PROFI?

Bydd y darpar athrawon yn CWRDD y cynnwys damcaniaethol canlynol cyn cymryd rhan yn y diwrnod PROFI:

• Datblygiad cyfannol plant yn y Cyfnod Sylfaen

• ‘Oed v Cyfnod’ a dilyniant mewn Dysgu

• Y ddadl ar ddatblygiad dysgu - Natur v Magwraeth
• Y gwahanol safbwyntiau cystadleuol ynghylch datblygiad gwybyddol, emosiynol, cymdeithasol ac ysbrydol

• Cyflwyniad i'r niwrowyddoniaeth gysylltiedig

Gweithgaredd darllen cysylltiedig:

Beckett, C. a Taylor, H. (2010) Human Growth and Development. 2il Arg. Llundain: Sage. (Pennod 3)
Keenan, T. et al. (2016) An introduction to child development. 3ydd Arg. Llundain: Sage. (Pennod 10)

Lindon, J. (2006) Child development from Birth to Eight. Llundain: National Children’s Bureau.

Meadows, S. (2018) Understanding child development. Abingdon: Routledge. (Pennod 8)
Beth yw pwrpas y gweithgaredd pontio ‘FFOCWS EMOSIYNOL’?

Erbyn diwedd y diwrnod PROFI ar ‘Ffocws Emosiynol’, dylai fod gan y darpar athrawon ddealltwriaeth o rai o’r strategaethau, polisïau a dulliau y mae ysgolion yn eu defnyddio i sicrhau datblygiad emosiynol eu dysgwyr, yn enwedig o fewn y Cyfnod Sylfaen.
Diwrnod PROFI yn yr Ysgol Arweiniol 11/11/20

Mae'r cynllun yn seiliedig ar ddiwrnod cyfan o weithgareddau - mae'r amseriadau a'r cynnwys yn hyblyg.

	Amser
	Gweithgaredd
	Staff
	Nodiadau/Awgrymiadau

	8.30yb
	Cyrraedd, cofrestru, cyflwyniadau
	Arweinydd y Rhwydwaith
	

	9.00yb 
	Amlinellu pwrpas, nodau a chanlyniadau Pontio Blwyddyn 1
	Arweinydd y Rhwydwaith a Thiwtor Proffesiynol (os yn bosib)
	· Sicrhau fod darpar athrawon yn deall y dylent fod â dealltwriaeth o rai o'r strategaethau, polisïau a dulliau y mae'r ysgol yn eu defnyddio i sicrhau datblygiad emosiynol eu dysgwyr erbyn diwedd y dydd.
· Ailadrodd pwysigrwydd ceisio gwneud cysylltiadau â'r CWRDD (prifysgol) a'r hyn sy'n cael ei arsylwi / drafod yn ystod y PROFI.

· Disgwylir i ddarpar athrawon ymgymryd â thasgau sy'n gofyn iddynt gasglu gwybodaeth a fydd yn cyfrannu at eu dealltwriaeth o agweddau â ffocws ar ddatblygiad plant. (Datblygiad emosiynol heddiw).

	9.15ayb
	Cyflwyniad cyffredinol i'r ysgol, rhwydwaith a chyfrifoldebau proffesiynol

	Arweinydd y Rhwydwaith 
	· Gwneud y darpar athrawon yn ymwybodol o unrhyw brotocolau a gweithrediadau ysgol.

· Cyflwyno'r Rhwydwaith ac ysgolion lleoliad / sut mae'n gweithio ac ati.

· Trafod y disgwyliadau sy'n ofynnol ar gyfer yr holl weithgaredd pontio gan ganolbwyntio ar ddiogelu a rhyngweithio proffesiynol gyda'r staff a'r plant. Amlinellu yr hyn sy'n / nad yw'n briodol.

· Trafod y defnydd o ffonau yn yr amgylchedd dysgu. Dylid eu defnyddio i dynnu lluniau o'r amgylcheddau dysgu amser cinio yn unig (pan nad oes staff na phlant yn bresennol).

· Dylid pwysleisio na ddylai’r drafodaeth (sy'n deillio o brofiadau mewn dosbarthiadau neu Deithiau Dysgu) ffocysu ar lunio barn o’r staff na'r addysgu.

· Darpar athrawon i gymryd rhan mewn taith o’r ysgol (Os yw'n briodol).

	9.45yb
	Cynllunio ar gyfer datblygiad emosiynol
	Arweinydd y Rhwydwaith
	· Yr Ysgol Arweiniol i roi gwybodaeth i ddarpar athrawon am ei dulliau o gefnogi datblygiad emosiynol disgyblion. Gallai hyn gynnwys darllen unrhyw bolisi ysgol sy'n ymwneud â'r agwedd hon neu wybodaeth ar wefan yr ysgol, ymgysylltiad yr ysgol ag asiantaethau allanol, cynllun datblygu ysgol, clybiau ar ôl ysgol ac ati.

· Edrych ar adroddiad Estyn yr ysgol (os yw'n briodol) ac ystyried y sylwadau ynghylch datblygiad emosiynol a lles eu dysgwyr.

	10.30yb
	Egwyl
	
	

	10.4yb
	Cynllunio ac ymarfer datblygiad emosiynol: Beth yw dull yr ysgol o ddiwallu datblygiad emosiynol eu disgyblion?
	Arweinydd y Rhwydwaith (neu aelod staff priodol arall)
	· Yr Ysgol Arweiniol i gyflwyno enghreifftiau ymarferol o strategaethau / dulliau a ddefnyddir i gynorthwyo datblygiad emosiynol disgyblion i ddarpar athrawon. Gellid hwyluso hyn trwy drafodaeth Holi ac Ateb gydag aelod o staff CS neu drwy arsylwi mewn dosbarth.

· Os yw'n briodol, bydd darpar athrawon yn arsylwi sesiwn amser cylch a gynhelir â phlant CS.

	12.00yp
	Cinio
	
	· Tynnu lluniau o amgylcheddau / adnoddau / arddangosfeydd sy'n cefnogi lles a datblygiad emosiynol.

	1.00yp
	Arsylwadau Dosbarth Cyfnod Sylfaen 
	
	· Darpar athrawon  i gwblhau’r ‘Cofnod Tystiolaeth Ymholiad’  a ddarperir gan y brifysgol yn y sesiwn CWRDD  (8/11/19.)

· Byddai o leiaf dau arsylwad dosbarth yn ddymunol.

	2.30yp –3.00yp
	Cyfarfod Llawn  (Plenary)


	Arweinydd y Rhwydwaith a Thiwtor Proffesiynol (os yn bosib)
	· Trafodaeth dorfol  fyfyriol ar arsylwadau cadarnhaol a chydweithrediad cymheiriaid i gynorthwyo gyda chwblhau’r ‘Cofnod Tystiolaeth Ymholiad’ ar gyfer y RHANNU yn y Brifysgol (15/11/19).


Nodiadau / Sylwadau / Cwestiynau
Llawlyfr Pontio 1


Blwyddyn 1





Cwrdd –	Tachwedd 8fed  (Prifysgol)


Profi –  	Tachwedd 11eg (Ysgol) 


Rhannu – 	Tachwedd 15fed (Prifysgol)

